El Club Waterpolo Morvedre organitza la VIIa edició del Torneig Summerpolo
16 de juny 2017

![](/media/wuxjit1g/41_c_summerpolo.jpg)  
  

El Club Waterpolo Morvedre ha organitzat, amb la col·laboració de la delegació d'Esports de l'Ajuntament de Sagunt, la setena edició del Torneig de Waterpolo, conegut com a Summerpolo.

El cap de setmana del 17 i 18 de juny es disputaran 80 partits entre les diferents categories. La seu del torneig infantil i cadet serà el Poliesportiu Municipal (Internuclis), mentre que benjamins i alevins disputaran els seus partits a la Pobla de Farnals.

El dissabte, una vegada finalitzats els partits d'eixe dia, es realitzarà la ja tradicional paella gegant per als participants del torneig.

Enguany el padrí del torneig serà l'ex jugador de waterpolo Salvador Gómez Agüera, conegut com Chava, qui actualment és entrenador del Club Natació Sabadell. Entre el seu palmarés com a jugador de club es troben 7 Lligues de Waterpolo d'Espanya i 7 Copes del Rei, mentre que com a jugador de la Selecció Espanyola de Waterpolo va aconseguir, entre altres, un or olímpic i dos en campionats del món.

*   [](http://www.facebook.com/sharer.php?u=https://aytosagunto.es/va/actualitat/el-club-waterpolo-morvedre-organitza-la-viia-edicio-del-torneig-summerpolo/ "Facebook")
*   [](http://twitter.com/share?url=https://aytosagunto.es/va/actualitat/el-club-waterpolo-morvedre-organitza-la-viia-edicio-del-torneig-summerpolo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-club-waterpolo-morvedre-organitza-la-viia-edicio-del-torneig-summerpolo/ "Linked In")
*   [](mailto:?body=https://aytosagunto.es/va/actualitat/el-club-waterpolo-morvedre-organitza-la-viia-edicio-del-torneig-summerpolo/)